**Ylivieskan rauhanyhdistys** on Ylivieskassa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Ylivieskan rauhanyhdistys järjestää hartaustilaisuuksia, seuroja. Niitä pidetään omien toimitalojen lisäksi mm. kodeissa, palvelutaloissa ja kirkoissa. 

Vuonna 2011 Ylivieskan rauhanyhdistykseen kuului 625 jäsentä. Ylivieskan rauhanyhdistys on jäsenmäärältään Suomen yhdeksänneksi suurin rauhanyhdistys. Ylivieskan rauhanyhdistyksen toimintatalo on vihitty käyttöön 3. marraskuuta 2001. Rakennuksessa on 650-paikkainen seurasali, 240-paikkainen kahvio, keittiö- ja kerhotilat. Rakennukseen mahtuu kaikkiaan noin 1000 seuravierasta. Huoneistoala on 1560 m2. Toimitalon on suunnitellut Arkkitehtitoimisto Jorma Paloranta Ylivieskasta.

Historia
--------

Lestadiolainen kristillisyys juurtui Kalajokilaaksoon 1860-luvulla. Ensimmäiset lestadiolaisseurat pidettiin Raudaskylällä. Rauhanyhdistys perustettiin 7. tammikuuta 1896, jolloin jäseniä oli noin 100. Seuroja järjestettiin kodeissa ja Siltalan seurahuoneessa. Syksyisin ja keväisin rauhanyhdistys järjesti suuria seuroja, joiden väkimäärä kohosi 3 000–4 000 henkeen. 1930-luvun alussa yhdistyksessä oli mukana noin 400 henkilä.

Rauhanyhdistyksen toimitalo rakennettiin vuonna 1953 Virastokadun varteen. Toiminnan kehitys edellytti lisätilaa ja laajennuksia tehtiin vuosina 1969 ja 1977. 1980- ja 1990-luvuilla yhdistyksen jäsenmäärä nousi noin 600 jäseneen ja toimitilat kävivät ahtaiksi. Vuonna 1996 tehtiin päätös uuden toimitalon rakentamisesta.

Suviseurat
----------

Valtakunnalliset vuosikokousseurat, sittemmin Suviseurat, on järjestetty Ylivieskassa vuosina 1908, 1921, 1950 ja 1963. Väkimäärät näissä seuroissa kasvoivat vuosisadan alun kolmesta tuhannesta vuoden 1963 seurojen noin kolmeenkymmeneen tuhanteen. Vuoden 2008 suviseurojen järjestelyvastuu oli Ylivieskan Rauhanyhdistyksellä yhdessä Sievissä toimivien Rauhanyhdistysten kanssa. Suviseurat pidettiin Sievin puolella, Järvikylällä.

Lähteet
-------

1. ↑  Rauhanyhdistykset *Suomen Rauhanyhdistysten Keskusyhdistys*. Viitattu 5.11.2023.
2. ↑  Toiminta *Ylivieskan rauhanyhdistys*. Viitattu 5.11.2023.
3. ↑  Rytkönen, Jussi: Herätysliikkeet mahtuvat kirkon liivintaskuun *Kotimaa*.  6.2.2014. Viitattu 5.11.2023.
4. ↑  Toimitalo *Ylivieskan rauhanyhdistys*. Viitattu 5.11.2023.
5. 1 2 3  Historia *Ylivieskan rauhanyhdistys*. Viitattu 5.11.2023.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vanhoillislestadiolaisuus |
| --- |
|  |
| Järjestöt | 
* Suomen Rauhanyhdistysten Keskusyhdistys
	+ Rauhanyhdistys
* Sveriges Fridsföreningars Centralorganisation
* Laestadian Lutheran Church
* Eesti Luterlik Rahuühendus

 |
|  |
| Henkilöt | 
* Hautamäki
* Havas
* Jussila
* Juntunen
* Kaarivaara
* Leinonen
* Lepistö
* Mäntylä
* Reinikainen
* Saari
* Savela
* Taskila
* Viljanen
* Voittonen

 |
|  |
| Koulutus ja media | 
* Jämsän kristillinen kansanopisto
* Ranuan kristillinen kansanopisto
* Reisjärven kristillinen opisto
* Lasten polku
* Päivämies
* The Shepherd’s Voice
* Siionin kevät
* Siionin Lähetyslehti
* Suviseuraradio
* The Voice of Zion

 |
|  |
| Kulttuuri ja tapahtumat | 
* Juhannusseurat
* Maakunnalliset kesäseurat
* Opistoseurat
* Suviseurat
* Seurakalenteri
* Raamattuluokka
* Siionin laulut
* Sions Sånger och Psalmer
* Songs and Hymns of Zion

 |

 |